《次韵雪冈徐景星二首 其一》
宋代·方一夔

阿咸秀出竹林边，千古风流有此贤。独向诗盟参古律，不随世态异憎怜。

夜光照耀需他日，汗血奔腾出少年。乞我飞霞与青玉，夜深环佩韵璆然。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。